Зи къэкIуэнур дахэхэр
Спортым и мастеру 3, спортым и мастерым и кандидату зыбжанэ къыдэкIащ Псынабэ.
Архэстхэ Ануарбийрэ Хьэсбийрэ, ХьэбытIэжь Тобий сымэ СССР-м спортымкIэ и мастерщ. Ахэр щIалэгъуалэмрэ ныбжьыщIэхэмрэ я щапхъэщ.
БецIыкIу Хьэзрэт кикбоксингымкIэ и нобэрей гъэсэнхэм ехъулIэныгъэ инхэр республикэми къэралми щаIэщ. Нэхъыбэж зэрахузэфIэкIынуми шэч хэлъкъым. Илъэс къэс Псынабэ щекIуэкI «Спортыр терроризмэм и бийщ» къыхуеджэныгъэм щIэт зэхьэзэхуэм Къэбэрдей-Балъкъэрми адрей щIыпIэхэми къикIа ныбжьыщIищэхэр кърохьэлIэ.
Абыхэм я зэфIэкIыр здынэсыр зэпеуэ гуащIэхэм щызэхагъэкI, ауэ нэхъыбэм текIуэныгъэр хэгъэрейхэм яIэрохьэ.
Кикбоксингым къищынэмыщIауэ, псынабэдэсхэр футболым хуабжьу дехьэх. Абыхэм я ветеранхэмрэ ныбжьыщIэхэмрэ республикэм щынэхъыфIхэм ящыщщ.
Сурэтхэм: бэнэкIэ хуитымкIэ СССР-м спортым и мастер, КъБР-м и Парламентым и етIуанэ зэхуэсыгъуэм и депутату щыта Архэст Хьэсбий, Псынабэм и спортсмен
ныбжьыщIэхэр.
